Document ID: /roh_data/filtered/fineweb-2-filterrobots_roh.jsonl.gz/12480

Tuttina dettia intginas adattaziuns da l’urari senza chaschunar custs supplementars. En spezial en il Partenz e fin a Tavau optimeschia la Viafier retica l’urari. Tranter Tavau e Landquart dettia la fin d'emna in tact da mes'ura quasi senza interrupziun. La SBB offreschia las dumengias novas colliaziuns da l’Intercity tranter Cuira e Turitg.
Era la Viafier Matterhorn-Gottard prolunghescha ses temp da manaschi sin la lingia da Mustér ad Andermatt la damaun e la saira mintgamai per in’ura. Uschia parta da nov il davos tren la saira da Mustér envers Andermatt las 19:14, la damaun arriva il tren gia a las 07:22 a Mustér, partenza ad Andermatt las 06:20.
Mo midadas pitschnas er tar il plan da bus
Tranter Cuira e Maladers en Scanvetg datti da nov mintg'ura in bus, quai da glindesdi fin venderdi. Intgins temps da colliaziun tranter bus e tren vegnan meglierads e colliaziuns che na vegnian betg frequentadas schliadas.